CELEX: 62011CA0388
Language: et
Date: 2013-09-12 00:00:00
Title: Kohtuasi C-388/11: Euroopa Kohtu (esimene koda) 12. septembri 2013 . aasta otsus (Conseil d'État — Prantsusmaa eelotsusetaotlus) — Le Crédit Lyonnais versus Ministre du budget, des comptes publics et de la réforme de l'Etat (Käibemaks — Kuues direktiiv 77/388/EMÜ — Artiklid 17 ja 19 — Sisendkäibemaksu mahaarvamine — Teenuste ja kaupade kasutamine üheaegselt nii maksustatavate tehingute kui ka maksuvabade tehingute tegemiseks — Osa mahaarvamine — Mahaarvatava osa arvutmine — Teistes liikmesriikides ja kolmandates riikides asuvad filiaalid — Käibe arvesse võtmata jätmine)

9.11.2013   
            
            
               ET
            
            
               Euroopa Liidu Teataja
            
            
               C 325/2
            
         Euroopa Kohtu (esimene koda) 12. septembri 2013. aasta otsus (Conseil d'État — Prantsusmaa eelotsusetaotlus) — Le Crédit Lyonnais versus Ministre du budget, des comptes publics et de la réforme de l'Etat
   (Kohtuasi C-388/11) (1)
   
   (Käibemaks - Kuues direktiiv 77/388/EMÜ - Artiklid 17 ja 19 - Sisendkäibemaksu mahaarvamine - Teenuste ja kaupade kasutamine üheaegselt nii maksustatavate tehingute kui ka maksuvabade tehingute tegemiseks - Osa mahaarvamine - Mahaarvatava osa arvutmine - Teistes liikmesriikides ja kolmandates riikides asuvad filiaalid - Käibe arvesse võtmata jätmine)
   2013/C 325/03
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Hageja: Le Crédit Lyonnais
   
      Kostja: Ministre du budget, des comptes publics et de la réforme de l'Etat
   
      Ese
   
   Eelotsusetaotlus — Conseil d’État — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 B osa punkti d alapunktide 1-5, artikli 17 lõike 2 ja lõike 3 punktide a ja c ja lõike 5 ning artikli 19 tõlgendamine — Sisendkäibemaksu mahaarvamine — Kaubad ja teenused, mida kasutatakse üheaegselt seoses tehingutega, mille puhul tekib mahaarvamisõigus kui ka tehingutega, mille puhul seda õigust ei teki — Mahaarvatava osa arvutamine — Ühes liikmesriigis asuva äriühingu peakorteri kohustus võtta arvesse teises liikmesriigis asuvate filiaalide tulu
   
      Resolutsioon
   
   
               1)
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 17 lõikeid 2 ja 5 ning artikli 19 lõiget 1 tuleb tõlgendada nii, et talle kohaldatava käibemaksu mahaarvatava osa kindlakstegemiseks ei või äriühing, mille asukoht on teises liikmesriigis, võtta arvesse käivet, mis tekkis teistes liikmesriikides asuvates filiaalides.
            
         
               2)
            
            
               Kuuenda direktiivi 77/388 artikli 17 lõike 3 punkte a ja c tuleb tõlgendada nii, et äriühing, kelle asukoht on liikmesriigis, ei või talle kohaldamisele kuuluva käibemaksu mahaarvatava osa kindlakstegemisel arvesse võtta kolmandates riikides asuvate filiaalide käivet.
            
         
               3)
            
            
               Kuuenda direktiivi 77/388 artikli 17 lõike 5 kolmandat lõiku tuleb tõlgendada nii, et see ei luba liikmesriigil kehtestada mahaarvatava osa arvutamise eeskirja äriühingu iga tegevusvaldkonna kohta, võimaldades tal arvesse võtta teises liikmesriigis või kolmandas riigis asuvate filiaalide käivet.
            
         
      (1)  ELT C 298, 8.10.2011.